
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 1532 

21 Ιουλίου 2015 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Ιδρυση Εργαστηρίου με τίτλο «Εργαστήριο Μοριακής 
Ρύθμισης και Ανάπτυξης Διαγνωστικής Τεχνολο¬ 
γίας» στο Τμήμα Μοριακής Βιολογίας και Γενετι¬ 
κής του Δημοκρίτειου Πανεπιστημίου Θράκης και 

Καθορισμός του εσωτερικού του κανονισμού. 1 

Ίδρυση Εργαστηρίου με τίτλο «Εργαστήριο Διδα¬ 
κτικής και Επαγγελματικής Ανάπτυξης των Βι- 
οεπιστημόνων» στο Τμήμα Μοριακής Βιολογίας 
και Γενετικής του Δημοκρίτειου Πανεπιστημίου 
Θράκης και Καθορισμός του εσωτερικού του 

κανονισμού. 2 

Ίδρυση Εργαστηρίου με τίτλο «Εργαστήριο Γονιδιω- 
ματικής ποικιλότητας και Γενετικής Επιδημιολο¬ 
γίας» στο Τμήμα Μοριακής Βιολογίας και Γενετι¬ 
κής του Δημοκρίτειου Πανεπιστημίου Θράκης και 


Καθορισμός του εσωτερικού του κανονισμού. 3 

ΑΠΟΦΑΣΕΙ Σ 

Αριθμ. Α4278 (1) 


Ίδρυση Εργαστηρίου με τίτλο «Εργαστήριο Μοριακής 
Ρύθμισης και Ανάπτυξης Διαγνωστικής Τεχνολογί¬ 
ας» στο Τμήμα Μοριακής Βιολογίας και Γενετικής 
του Δημοκρίτειου Πανεπιστημίου Θράκης και Καθο¬ 
ρισμός του εσωτερικού του κανονισμού. 

Ο ΠΡΥΤΑΝΗΣ ΤΟΥ ΔΗΜΟΚΡΙΤΕΙΟΥ 
ΠΑΝΕΠΙΣΤΗΜΙΟΥ ΘΡΑΚΗΣ 

Έχοντας υπόψη: 

1. Τις διατάξεις: 

ί. του άρθρου 4 παρ. 1 εδ. γ και του άρθρου 28 παρ. 22 
του ν.2083/1992 «Εκσυγχρονισμός της Ανωτάτης Εκπαί¬ 
δευσης» (Α'159), όπως ισχύει κάθε φορά σε συνδυασμό 
με τις διατάξεις της παρ. 5α και 22α του άρθρου 80 του 
ν.4009/2011 (Α' 195) 

ϋ. του άρθρου 8 του ν.4009/2011 (Α' 195/6.9.2011) «Για 
τη δομή, λειτουργία, διασφάλιση της ποιότητας των 
σπουδών και διεθνοποίηση των ανωτάτων εκπαιδευτι¬ 
κών ιδρυμάτων» 

ΙΙί. της παρ. 24 του άρθρου 80 του ν.4009/2011, 
όπως προστέθηκε με το άρθρο 96 του ν.4310/2014 (Α 


258/8.12.2014) «Ερευνα Τεχνολογική Ανάπτυξη και Και¬ 
νοτομία και άλλες διατάξεις» 

ιν. της παρ. 2 περ. γ του άρθρου 5 του ν.4009/2011 

2. Το με αριθ. 1322/19.3.2015 (Α4278/30.3.2015) έγγραφο 
του Τμήματος Μοριακής Βιολογίας και Γενετικής του 
Δ.Π.Θ. 

3. Την αριθ. 51/7/2 Απριλίου 2015 (Α4278/7.4.2015), από¬ 
φαση της Συγκλήτου του Δημοκρίτειου Πανεπιστημίου 
Θράκης 

4. Το γεγονός ότι από την εφαρμογή των διατάξεων 
της παρούσας απόφασης δεν προκαλείται δαπάνη σε 
βάρος του προϋπολογισμού του Δημοκρίτειου Πανεπι¬ 
στημίου Θράκης σύμφωνα με το αριθ. Α4386/31.3.2015 
υπηρεσιακό σημείωμα της Διεύθυνσης Οικονομικής Δια¬ 
χείρισης του Δημοκρίτειου Πανεπιστημίου Θράκης στο 
οποίο αναφέρεται ότι το Εργαστήριο θα λειτουργεί 
με ιδίους πόρους και δεν θα επιβαρύνει τον προϋπο¬ 
λογισμό του Δ.Π.Θ. (άρθρο 90 του κώδικα Νομοθεσίας 
για την Κυβέρνηση και τα Κυβερνητικά όργανα του 
Π.Δ. 63/2005). 

Άρθρο 1 
Ίδρυση 

Ιδρύεται στο Τμήμα Μοριακής Βιολογίας και Γενετι¬ 
κής του Δημοκρίτειου Πανεπιστημίου Θράκης Εργα¬ 
στήριο με τίτλο «Εργαστηρίου Μοριακής Ρύθμισης και 
ανάπτυξης διαγνωστικής τεχνολογίας» (Ι_3βθΓ3ΐοι·γ οί 
ΜοΙθουΙβΓ ΓΘρυΙβΙίοη 3ηά άίβρηοείίο ίοοίτηοίοργ), το οποίο 
εξυπηρετεί διδακτικές και ερευνητικές ανάγκες. Πιο συ¬ 
γκεκριμένα, θα υποστηρίζει τις εκπαιδευτικές ανάγκες 
σχετικών με το γνωστικό αντικείμενο μαθημάτων και θα 
έχει ως σκοπό την προαγωγή της βασικής και εφαρμο¬ 
σμένης έρευνας στη Μοριακή Ρύθμιση και Διαγνωστική. 
Θα αποτελέσει το φορέα εκπόνησης ερευνητικών και 
αναπτυξιακών προγραμμάτων στο πεδίο της Μοριακής 
Βιολογίας - Μοριακής Ρύθμισης, Μοριακής Διάγνωσης 
και θα παρέχει εξειδικευμένες υπηρεσίες που αφορούν 
στη χρήση τεχνολογίας των παραπάνω πεδίων για δια¬ 
γνωστικούς, προληπτικούς και θεραπευτικούς σκοπούς. 

Αρθρο 2 
Σκοπός 

Τ ο εργαστήριο έχει ως σκοπό: 

Α. την κάλυψη σε προπτυχιακό και μεταπτυχιακό 
επίπεδο των διδακτικών και ερευνητικών αναγκών του 

Τμήματος Μοριακής Βιολογίας και Γενετικής, καθώς και 
άλλων Τμημάτων και Σχολών του Δημοκρίτειου Πανε¬ 
πιστημίου Θράκης, σε θέματα που εμπίπτουν στα αντι¬ 
κείμενα δραστηριότητας του εργαστηρίου όπως αυτά 
ορίζονται από το άρθρο 1 της παρούσας απόφασης. 

Β. Τη διεξαγωγή αυτοτελών ερευνητικών προγραμ¬ 
μάτων για τη διατήρηση της τεχνογνωσίας των μελών 
του εργαστηρίου σε πολύ υψηλά επίπεδα σχετικά με τις 
σύγχρονες τεχνικές στο πεδίο της Μοριακής Βιολογίας- 
Μοριακής Ρύθμισης, Μοριακής Διάγνωσης, καθώς και τη 
συμμετοχή των μελών του εργαστηρίου σε ερευνητικά 
προγράμματα άλλων Εργαστηρίων, Ινστιτούτων, κλινι¬ 
κών ή εταιριών. 

Γ. τη διοργάνωση επιστημονικών διαλέξεων, ημερίδων, 
σεμιναρίων, συμποσίων, συνεδρίων και άλλων επιστημο¬ 
νικών εκδηλώσεων, την πραγματοποίηση δημοσιεύσεων 
και εκδόσεων, και την πρόσκληση Ελλήνων και ξένων 
αναγνωρισμένων επιστημόνων, καθώς και τη συμμετοχή 
σε συνέδρια. 

Δ. Τη συνεργασία πρωτίστως με άλλα Εργαστήρια του 
Τμήματος Μοριακής Βιολογίας και Γενετικής του ΔΠΘ, 
με το Τμήμα Ιατρικής του ΔΠΘ (ή και άλλων Τμημάτων 
του ΔΠΘ), αλλά και κάθε μορφής συνεργασία με κέ¬ 
ντρα ερευνών και ακαδημαϊκά ιδρύματα της ημεδαπής 
και της αλλοδαπής, εφόσον οι επιστημονικοί στόχοι 
συμπίπτουν, συμβαδίζουν και αλληλοσυμπληρώνονται 
με τους στόχους του εργαστηρίου, για τη δημιουργία 
συνέργιας και τη βελτίωση της αποτελεσματικότητας 
της κοινής ερευνητικής προσπάθειας. 

Ε. Τη συνεργασία με την Ιατρική Σχολή του ΔΠΘ (ή άλ¬ 
λων Τμημάτων του ΔΠΘ) και του τοπικού Νοσοκομείου 
καθώς και άλλους φορείς της Δημόσιας Υγείας, όπως 
επίσης και με εταιρείες βιοτεχνολογίας ή φαρμακευτι¬ 
κές βιομηχανίες του εσωτερικού ή/και του εξωτερικού 
για την εκπόνηση ερευνητικών προγραμμάτων ή την 
παροχή υπηρεσιών και τεχνογνωσίας. 

ΣΤ. την παροχή υπηρεσιών κατά τα προβλεπόμενα 
στο Π.Δ. 159/1984 (Α' 53). 

Ζ. Τη συμμετοχή στην εκπαίδευση του κοινού σε φλέ¬ 
γοντα, επίκαιρα θέματα που άπτονται της Μοριακής 
Βιολογίας- Μοριακής Ρύθμισης, Μοριακής Διάγνωσης 
γενικότερα και έχουν ηθικές, νομικές, οικονομικές και 
κοινωνικές συνέπειες. 

Άρθρο 3 
Προσωπικό 

Τ ο εργαστήριο στελεχώνεται από Καθηγητές και Λέ¬ 
κτορες του Τμήματος Μοριακής Βιολογίας & Γενετικής 
του Δημοκρίτειου Πανεπιστημίου Θράκης που το γνω¬ 
στικό αντικείμενο της θέσης που κατέχουν εμπίπτει στα 
διδακτικά και ερευνητικά αντικείμενα του εργαστηρίου, 
καθώς και από μέλη του λοιπού επιστημονικού προσωπι¬ 
κού και του διοικητικού προσωπικού που τοποθετούνται 
στο εργαστήριο σύμφωνα με τις ισχύουσες διατάξεις. 

Αρθρο 4 

Διοίκηση - Αρμοδιότητες 

1. Το Εργαστήριο διευθύνεται από Καθηγητή του Τμή¬ 
ματος Μοριακής Βιολογίας και Γενετικής του Δημοκρί- 
τειου Πανεπιστημίου Θράκης που ορίζεται με τη διαδι¬ 
κασία του άρθρου 28 παρ. 22 του ν. 2083/1992 (Α' 159), 
όπως ισχύει κάθε φορά σε συνδυασμό με τις διατάξεις 
της παρ. 5α του άρθρου 80 του ν. 4009/2011 (Α' 195). 


2. Ο διευθυντής του εργαστηρίου ασκεί τις αρμοδι¬ 
ότητες που ορίζονται στο άρθρο 7 του ν. 1268/1982 σε 
συνδυασμό με τις διατάξεις της παρ. 5α του άρθρου 
80 του ν. 4009/2011 (Α' 195), μεταξύ των οποίων περι¬ 
λαμβάνονται και ο συντονισμός του διδακτικού (προ- 
πτυχιακού-μεταπτυχιακού) και ερευνητικού έργου του 
εργαστηρίου, καταρτίζει το πρόγραμμα λειτουργίας του 
Εργαστηρίου και φροντίζει για την τήρηση του, μεριμνά 
για τη στελέχωση του εργαστηρίου με το αναγκαίο 
προσωπικό, μεριμνά για την οικονομική διαχείριση και 
την κατανομή χώρων του εργαστηρίου και υπογράφει 
για κάθε εισερχόμενο και εξερχόμενο έγγραφο. 

Αρθρο 5 

Εγκατάσταση-λειτουργία 

1. Το εργαστήριο λειτουργεί καθ' όλη τη διάρκεια του 
χρόνου ανάλογα με τις ανάγκες εργασιών του, σύμφω¬ 
να με τον κανονισμό του Δημοκρίτειου Πανεπιστημίου 
Θράκης και σε χώρους που του έχουν παραχωρηθεί 
για την εγκατάσταση των οργάνων και του λοιπού τε¬ 
χνικού εξοπλισμού που απαιτούνται για τη διενέργεια 
των εργαστηριακών ασκήσεων και των ερευνητικών 
προγραμμάτων. Στο χώρο εγκατάστασης τοποθετείται 
πινακίδα με τον τίτλο του εργαστηρίου και τα στοιχεία 
του Διευθυντή. 

2. Ο διευθυντής ενημερώνεται πριν από τη διεξαγωγή 
κάθε εργασίας που πραγματοποιείται στο εργαστήριο 
στα πλαίσια ερευνητικού προγράμματος ή άλλου έργου 
που έχει αποφασισθεί και καθορίζει την προτεραιότητα 
στη χρησιμοποίηση οργάνων και χώρων, σε περίπτωση 
που δεν υπάρχει σχετική απόφαση. 

3. Ο διευθυντής έχει την ευθύνη για την εν γένει λει¬ 
τουργία του εργαστηρίου, τη χρησιμοποίηση οργάνων 
και υλικών που ανήκουν σε αυτό, την παραμονή εργα¬ 
ζομένων (προσωπικού, φοιτητών, επισκεπτών) στους 
χώρους, καθώς και στην προστασία των οργάνων και 
εγκαταστάσεων του εργαστηρίου από βλάβες. 

4. Η χρησιμοποίηση ειδικών οργάνων του εργαστηρίου 
επιτρέπεται στο προσωπικό του ή σε άλλους ερευνητές 
που έχουν ειδική επί των οργάνων αυτών εκπαίδευση 
και εξουσιοδότηση από τον διευθυντή αυτού. Κινητά 
όργανα και σκεύη, τα οποία παραδίδονται για τη διε¬ 
ξαγωγή εργασιών, επιστρέφονται μετά τη χρήση τους 
στην κατάσταση που είχαν παραδοθεί. 

5. Στην περίπτωση που είναι δυνατή κατά τις ισχύου- 
σες διατάξεις η πρόσληψη επιστημόνων στους τομείς 
των διδακτικών και ερευνητικών δραστηριοτήτων του 
εργαστηρίου, η πρόσληψη διενεργείται κατόπιν ειση- 
γήσεως του διευθυντή του εργαστηρίου στα αρμόδια 
όργανα του Τμήματος. 

Αρθρο 6 

Τα έσοδα του εργαστηρίου προέρχονται αποκλειστικά 
από ίδιους πόρους και δεν βαρύνουν τον προϋπολο¬ 
γισμό του ιδρύματος σύμφωνα με το άρθρο 96 του 
ν. 4310/2014 (Α' 258/8.12.2014), και ειδικότερα από: 

1. Την εκτέλεση ερευνητικών προγραμμάτων που 
πραγματοποιούνται για ίδιο λογαριασμό ή λογαρια¬ 
σμό τρίτων 

2. Τη διάθεση ερευνητικών και εν γένει επιστημονικών 
προϊόντων 

3. Την παροχή υπηρεσιών σύμφωνα με το άρθρο 3 
παρ. 3 του Π.Δ. 159/1984 (Α' 53) 

4. Τις κληρονομιές, τις δωρεές και τις κληροδοσίες 
που καταλείπονται στο Δημοκρίτειο Πανεπιστήμιο Θρά¬ 
κης για τους σκοπούς του εργαστηρίου. 

5. Την πώληση πνευματικής ιδιοκτησίας, καθώς και 
πώληση εκδόσεων του εργαστηρίου. 

Αρθρο 7 

Τηρούμενα βιβλία 

Για τις ανάγκες κάθε εργαστηρίου τηρούνται τα ακό¬ 
λουθα βιβλία και στοιχεία: βιβλίο περιουσιακών στοι¬ 
χείων, φάκελος οικονομικών στοιχείων, κατάλογος 
επιστημονικών βιβλίων, αρχείο ερευνητικών προγραμ¬ 
μάτων, βαθμολόγιο φοιτητών, καθώς και πρωτόκολλο 
εισερχόμενων και εξερχόμενων εγγράφων. 

Άρθρο 8 
Έναρξη ισχύος 

Η ισχύς της παρούσας απόφασης αρχίζει από τη δη¬ 
μοσίευση της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Κομοτηνή 3 Ιουλίου 2015 
Ο Πρύτανης 

ΑΘΑΝΑΣΙΟΣ ΚΑΡΑΜΠΙΝΗΣ 

-♦- 

Αριθμ. Α4280 (2) 

Ιδρυση Εργαστηρίου με τίτλο «Εργαστήριο Διδακτικής 
και Επαγγελματικής Ανάπτυξης των Βιοεπιστημό- 
νων» στο Τμήμα Μοριακής Βιολογίας και Γενετικής 
του Δημοκρίτειου Πανεπιστημίου Θράκης και Καθο¬ 
ρισμός του εσωτερικού του κανονισμού. 

Ο ΠΡΥΤΑΝΗΣ ΤΟΥ ΔΗΜΟΚΡΙΤΕΙΟΥ 
ΠΑΝΕΠΙΣΤΗΜΙΟΥ ΘΡΑΚΗΣ 

Έχοντας υπόψη: 

1. Τις διατάξεις: 

ί. του άρθρου 4 παρ. 1 εδ. γ και του άρθρου 28 παρ. 22 
του ν.2083/1992 «Εκσυγχρονισμός της Ανωτάτης Εκπαί¬ 
δευσης» (ΑΊ59), όπως ισχύει κάθε φορά σε συνδυασμό 
με τις διατάξεις της παρ. 5α και 22α του άρθρου 80 του 
ν.4009/2011 (Α' 195) 

ϋ. του άρθρου 8 του ν.4009/2011 (Α' 195/6.9.2011) «Για 
τη δομή, λειτουργία, διασφάλιση της ποιότητας των 
σπουδών και διεθνοποίηση των ανωτάτων εκπαιδευτι¬ 
κών ιδρυμάτων» 

ϋί. της παρ. 24 του άρθρου 80 του ν.4009/2011, 
όπως προστέθηκε με το άρθρο 96 του ν.4310/2014 (Α 
258/8.12.2014) «Ερευνα Τεχνολογική Ανάπτυξη και Και¬ 
νοτομία και άλλες διατάξεις» 

ιν. της παρ. 2 περ. γ του άρθρου 5 του ν.4009/2011 

2. Το με αριθ. 1324/19.3.2015 (Α4280/30.3.2015) έγγραφο 
του Τμήματος Μοριακής Βιολογίας και Γενετικής του 
Δ.Π.Θ. 

3. Την αριθ. 53/7/2 Απριλίου 2015 (Α4280/7.4.2015), από¬ 
φαση της Συγκλήτου του Δημοκρίτειου Πανεπιστημίου 
Θράκης 

4. Το γεγονός ότι από την εφαρμογή των διατάξεων 
της παρούσας απόφασης δεν προκαλείται δαπάνη σε 
βάρος του προϋπολογισμού του Δημοκρίτειου Πανεπι¬ 
στημίου Θράκης σύμφωνα με το αριθ. Α4384/31.3.2015 
υπηρεσιακό σημείωμα της Διεύθυνσης Οικονομικής Δια¬ 
χείρισης του Δημοκρίτειου Πανεπιστημίου Θράκης στο 


οποίο αναφέρεται ότι το Εργαστήριο θα λειτουργεί 
με ίδιους πόρους και δεν θα επιβαρύνει τον προϋπο¬ 
λογισμό του Δ.Π.Θ. (άρθρο 90 του κώδικα Νομοθεσίας 
για την Κυβέρνηση και τα Κυβερνητικά όργανα του 
Π.Δ. 63/2005). 

ΕΣΩΤΕΡΙΚΟΣ ΚΑΝΟΝΙΣΜΟΣ ΛΕΙΤΟΥΡΓΙΑΣ ΤΟΥ ΕΡΓΑ¬ 
ΣΤΗΡΙΟΥ «ΔΙΔΑΚΤΙΚΗΣ ΚΑΙ ΕΠΑΓΓΕΛΜΑΤΙΚΗΣ ΑΝΑΠΤΥ¬ 
ΞΗΣ ΤΩΝ ΒΙΟΕΠΙΣΤΗΜΟΝΩΝ» 

Αρθρο 1 
Ίδρυση 

Ιδρύεται στο Τμήμα Μοριακής Βιολογίας και Γενετικής 
του Δημοκρίτειου Πανεπιστημίου Θράκης Εργαστήριο 
με τίτλο «Εργαστήριο Διδακτικής και Επαγγελματικής 
Ανάπτυξης των Βιοεπιστημόνων», το οποίο εξυπηρετεί 
διδακτικές και ερευνητικές ανάγκες στα γνωστικά αντι¬ 
κείμενα της Διδακτικής Μεθοδολογίας κι Επαγγελματι¬ 
κής Ανάπτυξης των Βιοεπιστημόνων και ειδικότερα στην 
ανάπτυξη, εφαρμογή και προώθηση των σύγχρονων 
επιστημονικών και διεπιστημονικών τάσεων και μεθό¬ 
δων στην Οργανωσιακή Ψυχολογία, την Εκπαίδευση 
Ενηλίκων, τη Συμβουλευτική & Εκπαιδευτική Ψυχολογία, 
και στην εφαρμοσμένη Διδακτική Πρακτική Ασκηση (Μι- 
κροδιδασκαλία και Σχολική Εφαρμογή). 

Αρθρο 2 
Σκοπός 

Το εργαστήριο έχει ως σκοπό: 

ί. Την κάλυψη σε προπτυχιακό και μεταπτυχιακό επίπε¬ 
δο των διδακτικών και ερευνητικών αναγκών του Τμήμα¬ 
τος Μοριακής Βιολογίας και Γενετικής καθώς και άλλων 
Τμημάτων και Σχολών του Δημοκρίτειου Πανεπιστημίου 
Θράκης, σε θέματα που εμπίπτουν στα αντικείμενα δρα¬ 
στηριότητας του εργαστηρίου όπως αυτά προσδιορίζο¬ 
νται στο άρθρο 1 της παρούσας απόφασης. 

Ιί. Την ανάπτυξη, δημιουργία και εφαρμογή προτύπων 
εκπαιδευτικών και συμβουλευτικών διαδικασιών από 
φορείς και οργανισμούς δημόσιους και ιδιωτικούς. 

ΙίΙ. Τη συνεργασία κάθε μορφής με κέντρα ερευνών 
και ακαδημαϊκά ιδρύματα της ημεδαπής και της αλ¬ 
λοδαπής, εφόσον οι επιστημονικοί στόχοι συμπίπτουν, 
συμβαδίζουν και αλληλοσυμπληρώνονται με εκείνους 
του Εργαστηρίου. 

ιν. Τη διοργάνωση επιστημονικών διαλέξεων, ημερίδων, 
σεμιναρίων, συμποσίων, συνεδρίων και άλλων επιστημο¬ 
νικών εκδηλώσεων, την πραγματοποίηση δημοσιεύσεων 
και εκδόσεων και την πρόσκληση Ελλήνων και ξένων 
αναγνωρισμένων επιστημόνων. 

ν. Την παροχή υπηρεσιών κατά τα προβλεπόμενα στο 
Π.Δ. 159/1984 (Α' 53). 

Ειδικότερα, το εργαστήριο έχει τους εξής άξονες λει¬ 
τουργίας: 

1. Την έρευνα σε θέματα προσωπικής, διδακτικής και 
επαγγελματικής ανάπτυξης των φοιτητών και των Βιο- 
επιστημόνων, καθώς και της αξιολόγησης της επαγγελ¬ 
ματικής προσωπικότητας τους με τη βοήθεια ειδικών 
ψυχομετρικών εργαλείων και την παροχή Συμβουλευ¬ 
τικών υπηρεσιών και ψυχοπαιδαγωγικής υποστήριξης 
στους φοιτητές ΤΜΒΓ (ατομική και ομαδική συμβου¬ 
λευτική, τηλεσυμβουλευτική) για θέματα σχετικά με 
την αντιμετώπιση προβλημάτων, δυσκολιών προσαρ¬ 
μογής, κτλ σε θέματα σπουδών-φοιτητικής ζωής κι άλλα 
προσωπικά προβλήματα και εκδηλώσεις άγχους. Όλα 

τα δεδομένα θα είναι πλήρως εμπιστευτικά και κάθε 
συμβουλευτική προσέγγιση θα πραγματοποιείται στο 
πλαίσιο της επιστημονικής δεοντολογίας. 

2. Την έρευνα και την άσκηση των φοιτητών του ΤΜΒΓ 
σε σύγχρονες εκπαιδευτικές μεθόδους και την ανάπτυ¬ 
ξη παιδαγωγικών και διδακτικών δεξιοτήτων μέσω της 
διοργάνωσης πειραματικών, δειγματικών διδασκαλιών, 
εκπαιδευτικών σεμιναρίων και μεθοδολογιών, εξειδικευ- 
μένων διδακτικών προσεγγίσεων και δράσεων σε ποικί¬ 
λα πλαίσια εκπαίδευσης, πχ εκπαιδεύσεις προσωπικού, 
εθελοντικές ομάδες, κτλ 

3. Την παραγωγή ερευνητικού υλικού με βάση την 
μετα-παρακολούθηση (ίοΙΙονν-υρ) των αποφοίτων του 
Τμήματος ΜΒΓ για την συστηματική ιχνηλάτηση και 
καταγραφή της εκπαιδευτικής/ επιστημονικής και επαγ¬ 
γελματικής τους πορείας μέσω της συστηματικής μετα- 
παρακολούθησης των ροών, τάσεων κι επιλογών του 
φοιτητικού δυναμικού του Τμήματος. Όλα τα δεδομένα 
θα είναι πλήρως εμπιστευτικά στο πλαίσιο της επιστη¬ 
μονικής δεοντολογίας. 

4. Τον σχεδίασμά και την υλοποίηση εκπαιδευτικών 
προγραμμάτων, δράσεων, υλικών, εργαλείων κτλ στον 
τομέα της δια βίου εκπαιδευτικής εξειδίκευσης κι εμπει- 
ρογνωμοσύνης στις Βιοεπιστήμες. Η επίτευξη των πα¬ 
ραπάνω υλοποιείται κυρίως με τη συνεργασία με άλλα 
συμβουλευτικά κέντρα, κοινωνικούς φορείς, κέντρα ερευ¬ 
νών και ακαδημαϊκά ιδρύματα του εσωτερικού ή/και του 
εξωτερικού και φορείς απασχόλησης και σταδιοδρομίας 
με ανάλογους επιστημονικούς κι εκπαιδευτικούς στόχους 
για τη δημιουργία συνέργειας και τη βελτίωση της απο- 
τελεσματικότητας της κοινής ερευνητικής προσπάθειας, 
τη συνεργασία με οργανισμούς και φορείς της ευρύτερης 
περιοχής της Ανατολικής Μακεδονίας και Θράκης που 
δραστηριοποιούνται σε αντίστοιχα θέματα, την πρόσκλη¬ 
ση/ ανταλλαγή επιστημόνων και προσωπικοτήτων για 
την επιστημονική ανάπτυξη του Εργαστηρίου. 

5. Τον σχεδίασμά, την οργάνωση, την αξιολόγηση κι 
εφαρμογή προγραμμάτων και την εν γένει παραγω¬ 
γή εκπαιδευτικού υλικού και παροχή υπηρεσιών στο 
πλαίσιο της Δια Βίου Μάθησης, τα οποία απευθύνονται 
την ελληνική κοινωνία, ώστε να ανταποκρίνονται στις 
ανάγκες των πολιτών της για κατάρτιση, επιμόρφωση 
και εξειδίκευση, κατά προτεραιότητα στον τομέα των 
Βιοεπιστημών. Οι κύριοι στόχοι είναι η ενίσχυση των δε¬ 
σμών του Τμήματος ΜΒΓ και του ΔΠΘ με τους πολίτες 
και την τοπική κοινότητα με στόχο την παροχή υψηλού 
επιπέδου επιμόρφωση, κατάρτιση και εξειδίκευση, το 
άνοιγμα του Τμήματος ΜΒΓ και του ΔΠΘ στο ελληνικό 
και το διεθνές πεδίο της εκπαίδευσης με τη διοργάνω¬ 
ση προγραμμάτων/ δράσεων που απευθύνονται στον 
διεθνή περίγυρο, η συμβολή του Τμήματος ΜΒΓ και 
του ΔΠΘ στο γενικότερο εκπαιδευτικό σχεδίασμά και 
εκσυγχρονισμό του εκπαιδευτικού συστήματος, στην 
αναβάθμιση της ποιότητας της εκπαίδευσης, τυπικής, 
μη τυπικής και άτυπης, και στη μείωση του κοινωνικού 
αποκλεισμού στην εκπαίδευση, καθώς και η αξιοποίηση 
πρότυπων μορφών θ-Ι_θαιηίη 9 στην οργάνωση και λει¬ 
τουργία προγραμμάτων ηλεκτρονικής μάθησης. 

Άρθρο 3 
Προσωπικό 

Το εργαστήριο στελεχώνεται από Καθηγητές και Λέ¬ 
κτορες του Τμήματος Μοριακής Βιολογίας και Γενετικής 


του Δημοκρίτειου Πανεπιστημίου Θράκης, εφόσον το 
γνωστικό αντικείμενο της θέσης που κατέχουν εμπίπτει 
στα διδακτικά και ερευνητικά αντικείμενα του εργαστη¬ 
ρίου, καθώς και από μέλη του λοιπού επιστημονικού 
και του διοικητικού προσωπικού που τοποθετούνται 
στο εργαστήριο σύμφωνα με τις ισχύουσες διατάξεις. 

Άρθρο 4 

Διοίκηση - Αρμοδιότητες 

1. Το εργαστήριο διευθύνεται από Καθηγητή του Τμή¬ 
ματος Μοριακής Βιολογίας και Γ ενετικής που μπορεί να 
ανήκει στις βαθμίδες του Καθηγητή, του Αναπληρωτή ή 
του Επίκουρου Καθηγητή, που ορίζεται με τη διαδικασία 
του άρθρου 28 παρ. 22 του ν.2083/1992 (Α' 159), όπως 
ισχύει κάθε φορά σε συνδυασμό με τις διατάξεις της 
παρ. 5α του άρθρου 80 του ν.4009/2011 (Α' 195) 

2. Ο διευθυντής του εργαστηρίου ασκεί τις αρμοδι¬ 
ότητες που ορίζονται στο άρθρο 7 του ν.1268/1982 σε 
συνδυασμό με τις διατάξεις της παρ. 5α του άρθρου 80 
του ν. 4009/2011 (Α' 195), μεταξύ των οποίων περιλαμβά¬ 
νονται ο συντονισμός του διδακτικού (προπτυχιακού-με- 
ταπτυχιακού) και ερευνητικού έργου του Εργαστηρίου, η 
κατάρτιση και η υποβολή στη Συνέλευση του Τμήματος 
του ετήσιου προγράμματος λειτουργίας του Εργαστη¬ 
ρίου και η μέριμνα για την τήρηση του, η μέριμνα για 
τη στελέχωση, την οικονομική διαχείριση και την κα¬ 
τανομή των χώρων του εργαστηρίου, η εισήγηση στη 
Συνέλευση του Τμήματος για τον ορισμό των υπευθύνων 
για τα αναλώσιμα υλικά και τον κινητό εξοπλισμό και η 
υπογραφή κάθε εξερχόμενου του εγγράφου. 

Άρθρο 5 

Εγκατάσταση-λειτουργία 

1. Το εργαστήριο λειτουργεί καθ’ όλη την διάρκεια του 
χρόνου ανάλογα με τις ανάγκες εργασιών του, σύμφω¬ 
να με τον κανονισμό του Δημοκρίτειου Πανεπιστημίου 
Θράκης και σε χώρους που του έχουν παραχωρηθεί για 
την εγκατάσταση σύγχρονων μέσων εκπαιδευτικής τε¬ 
χνολογίας, του εποπτικού και διδακτικού υλικού και του 
λοιπού εξοπλισμού που απαιτούνται για τη διενέργεια 
των εργαστηριακών ασκήσεων και των ερευνητικών 
προγραμμάτων. Στο χώρο εγκατάστασης τοποθετείται 
πινακίδα με τον τίτλο του εργαστηρίου και τα στοιχεία 
του διευθυντή. 

2. Ο διευθυντής ενημερώνεται πριν από τη διεξαγωγή 
κάθε εργασίας, που γίνεται στο εργαστήριο στα πλαί¬ 
σια ερευνητικού προγράμματος ή άλλου έργου, που 
έχει αποφασισθεί και καθορίζει την προτεραιότητα στη 
χρησιμοποίηση οργάνων και χώρων, σε περίπτωση που 
δεν υπάρχει σχετική απόφαση. 

3. Ο διευθυντής έχει την ευθύνη για την εν γένει λει¬ 
τουργία του εργαστηρίου, τη χρησιμοποίηση οργάνων 
και υλικών που ανήκουν σ’ αυτό, την παραμονή των ερ¬ 
γαζομένων (προσωπικού, φοιτητών, επισκεπτών), στους 
χώρους, καθώς και στην προστασία των οργάνων και 
εγκαταστάσεων του εργαστηρίου από βλάβες 

4. Η χρησιμοποίηση του υλικού και του εν γένει εξο¬ 
πλισμού του εργαστηρίου επιτρέπεται μόνο στο προ¬ 
σωπικό του ή σε άλλους ερευνητές, που έχουν ειδική 
εκπαίδευση και εξουσιοδότηση από το διευθυντή αυτού. 
Κινητά όργανα και σκεύη, τα οποία παραδίδονται για 
τη διεξαγωγή εργασιών, επιστρέφονται, μετά τη χρησι¬ 
μοποίηση τους, στην κατάσταση που είχαν παραδοθεί. 

5. Στην περίπτωση που είναι δυνατή κατά τις ισχύου- 
σες διατάξεις η πρόσληψη επιστημόνων στους τομείς 
των διδακτικών και ερευνητικών δραστηριοτήτων του 
εργαστηρίου, η πρόσληψη διενεργείται κατόπιν ειση- 
γήσεως του διευθυντή του εργαστηρίου στα αρμόδια 
όργανα του Τμήματος. 

Άρθρο 6 

Έσοδα 

Τα έσοδα του εργαστηρίου προέρχονται αποκλειστικά 
από ίδιους πόρους και δεν βαρύνουν τον προϋπολο¬ 
γισμό του ιδρύματος σύμφωνα με το άρθρο 96 του 
ν.4310/2014 (Α' 258/ 8.12.2014), και ειδικότερα από: 

1. Την εκτέλεση ερευνητικών προγραμμάτων που 
πραγματοποιούνται για ίδιο λογαριασμό ή λογαρια¬ 
σμό τρίτων 

2. Την διάθεση ερευνητικών και εν γένει επιστημονικών 
προϊόντων 

3. Την παροχή υπηρεσιών σύμφωνα με το άρθρο 3 
παρ. 3 του Π.Δ. 159/1984 (Α' 53) 

4. Τις κληρονομιές, τις δωρεές και τις κληροδοσίες 
που καταλείπονται στο Δημοκρίτειο Πανεπιστήμιο Θρά¬ 
κης για τους σκοπούς του εργαστηρίου. 

Αρθρο 7 

Τηρούμενα βιβλία 

Για τις ανάγκες κάθε εργαστηρίου τηρούνται τα ακό¬ 
λουθα βιβλία και στοιχεία: βιβλίο περιουσιακών στοιχεί¬ 
ων, φάκελος οικονομικών στοιχείων κάθε έτους, κατά¬ 
λογος επιστημονικών βιβλίων, περιοδικών και οργάνων, 
αρχείο ερευνητικών προγραμμάτων, βιβλίο μεταβολών 
προσωπικού, βαθμολόγιο φοιτητών (όπου και αν απαι¬ 
τείται), καθώς και πρωτόκολλο εισερχομένων και εξερ- 
χόμενων εγγράφων. 

Με απόφαση του διευθυντή μπορεί να τηρείται και 
κάθε άλλο βιβλίο ή στοιχείο που προβλέπεται από ει¬ 
δικές διατάξεις. 

Αρθρο 8 
Έναρξη ισχύος 

Η ισχύς της παρούσας απόφασης αρχίζει από τη δη¬ 
μοσίευση της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Κομοτηνή 3 Ιουλίου 2015 
Ο Πρύτανης 

ΑΘΑΝΑΣΙΟΣ ΚΑΡΑΜΠΙΝΗΣ 

-♦- 

Αριθμ. Α4287 (3) 

Ίδρυση Εργαστηρίου με τίτλο «Εργαστήριο Γονιδιωματι- 
κής ποικιλότητας και Γενετικής Επιδημιολογίας» στο 
Τμήμα Μοριακής Βιολογίας και Γενετικής του Δημο- 
κρίτειου Πανεπιστημίου Θράκης και Καθορισμός του 
εσωτερικού του κανονισμού. 

Ο ΠΡΥΤΑΝΗΣ ΤΟΥ ΔΗΜΟΚΡΙΤΕΙΟΥ 
ΠΑΝΕΠΙΣΤΗΜΙΟΥ ΘΡΑΚΗΣ 

Έχοντας υπόψη: 

1. Τις διατάξεις: 

ί. του άρθρου 4 παρ. 1 εδ. γ και του άρθρου 28 παρ. 22 
του ν.2083/1992 «Εκσυγχρονισμός της Ανωτάτης Εκπαί¬ 
δευσης» (Α'159), όπως ισχύει κάθε φορά σε συνδυασμό 


με τις διατάξεις της παρ. 5α και 22α του άρθρου 80 του 
ν.4009/2011 (Α' 195) 

ϋ. του άρθρου 8 του ν.4009/2011 (Α' 195/6.9.2011) «Για 
τη δομή, λειτουργία, διασφάλιση της ποιότητας των 
σπουδών και διεθνοποίηση των ανωτάτων εκπαιδευτι¬ 
κών ιδρυμάτων» 

ίϋ. της παρ. 24 του άρθρου 80 του ν.4009/2011, 
όπως προστέθηκε με το άρθρο 96 του ν.4310/2014 (Α 
258/8.12.2014) «Ερευνα Τεχνολογική Ανάπτυξη και Και¬ 
νοτομία και άλλες διατάξεις» 

ίν. της παρ. 2 περ. γ του άρθρου 5 του ν.4009/2011 

2. Το με αριθ. 1331/19.3.2015 (Α4287/30.3.2015) έγγραφο 
του Τμήματος Μοριακής Βιολογίας και Γενετικής του 
Δ.Π.Θ. 

3. Την αριθ. 65/7/2 Απριλίου 2015 (Α4287/7.4.2015), από¬ 
φαση της Συγκλήτου του Δημοκρίτειου Πανεπιστημίου 
Θράκης 

4. Το γεγονός ότι από την εφαρμογή των διατάξεων 
της παρούσας απόφασης δεν προκαλείται δαπάνη σε 
βάρος του προϋπολογισμού του Δημοκρίτειου Πανεπι¬ 
στημίου Θράκης σύμφωνα με το αριθ. Α4377/31.3.2015 
υπηρεσιακό σημείωμα της Διεύθυνσης Οικονομικής Δια¬ 
χείρισης του Δημοκρίτειου Πανεπιστημίου Θράκης στο 
οποίο αναφέρεται ότι το Εργαστήριο θα λειτουργεί 
με ίδιους πόρους και δεν θα επιβαρύνει τον προϋπο¬ 
λογισμό του Δ.Π.Θ. (άρθρο 90 του κώδικα Νομοθεσίας 
για την Κυβέρνηση και τα Κυβερνητικά όργανα του 
Π.Δ. 63/2005). 

ΕΣΩΤΕΡΙΚΟΣ ΚΑΝΟΝΙΣΜΟΣ ΛΕΙΤΟΥΡΓΙΑΣ ΤΟΥ ΕΡ¬ 
ΓΑΣΤΗΡΙΟΥ 

«ΓΟΝΙΔΙΩΜΑΤΙΚΗΣ ΠΟΙΚΙΛΟΤΗΤΑΣ ΚΑΙ ΓΕΝΕΤΙΚΗΣ 
ΕΠΙΔΗΜΙΟΛΟΓΙΑΣ» 

Αρθρο 1 
Ίδρυση 

Ιδρύεται στο Τμήμα Μοριακής Βιολογίας και Γενετι¬ 
κής του Δημοκρίτειου Πανεπιστημίου Θράκης Εργα¬ 
στήριο «ΓΟΝΙΔΙΩΜΑΤΙΚΗΣ ΠΟΙΚΙΛΟΤΗΤΑΣ ΚΑΙ ΓΕΝΕ¬ 
ΤΙΚΗΣ ΕΠΙΔΗΜΙΟΛΟΓΙΑΣ», το οποίο θα εξυπηρετεί τις 
εκπαιδευτικές, ερευνητικές και αναπτυξιακές ανάγκες 
του Τμήματος. Συγκεκριμένα, θα υποστηρίζει τις εκπαι¬ 
δευτικές ανάγκες των μαθημάτων «Γενετική Πληθυσμών 
και Γ ενετική I» και θα αποτελέσει το φορέα εκπόνησης 
ερευνητικών προγραμμάτων στο πεδίο «Γενετική Πλη¬ 
θυσμών και Γ ενετική Επιδημιολογία». Επίσης, θα παρέχει 
εξειδικευμένες υπηρεσίες στη «Γενετική Πληθυσμών και 
Γ ενετική Επιδημιολογία». Με τις παραπάνω δραστηριό¬ 
τητες αναμένεται να συμβάλει τόσο στην κάλυψη των 
διδακτικών όσο και των ερευνητικών αναγκών στο πολύ 
σημαντικό και πρωτοποριακό αυτό επιστημονικό πεδίο. 

Αρθρο 2 
Σκοπός 

Το εργαστήριο έχει ως σκοπό: 

1. Τη διεξαγωγή αυτοτελών ερευνητικών προγραμ¬ 
μάτων για τη διατήρηση της τεχνογνωσίας των μελών 
του εργαστηρίου σε πολύ υψηλά επίπεδα σχετικά με 
τις σύγχρονες τεχνικές στη «Γενετική Πληθυσμών και 
Γ ενετική Επιδημιολογία».. 

2. Τη διοργάνωση και συμμετοχή των μελών του εργα¬ 
στηρίου σε εκπαιδευτικά προγράμματα, στη διεξαγωγή 
μαθημάτων, σεμιναρίων, διαλέξεων και επιστημονικών 
εκδηλώσεων. 

3. Τη συμμετοχή των μελών του εργαστηρίου σε ερευ¬ 
νητικά προγράμματα άλλων Εργαστηρίων, Ινστιτούτων, 
κλινικών ή εταιριών. 

4. Την οργάνωση εργαστηριακών ασκήσεων φοιτητών 
σε θέματα «στη «Γενετικής Πληθυσμών και Γενετικής 
Επιδημιολογίας». 

5. Τη συνεργασία πρωτίστως με τα άλλα Εργαστήρια 
του Τμήματος Μοριακής Βιολογίας και Γενετικής του 
Δ.Π.Θ. (αλλά και άλλων Ελληνικών ή/και ξένων Πανεπι¬ 
στημίων) για τη δημιουργία συνέργιας και τη βελτίω¬ 
ση της αποτελεσματικότητας της κοινής ερευνητικής 
προσπάθειας. 

6. Τη συνεργασία με άλλα τμήματα του Δ.Π.Θ. ή άλλων 
ΑΕΙ, ΤΕΙ αλλά και εταίρων από τον χώρο της Βιοτεχνο¬ 
λογίας για την εκπόνηση ερευνητικών προγραμμάτων 
ή την παροχή υπηρεσιών και τεχνογνωσίας. 

7. Την έκδοση των πορισμάτων των ερευνών, άλλων 
συγγραμμάτων, μελετών ή μεταφράσεων ξένης βιβλιο¬ 
γραφίας, αλλά και την παρουσίαση πορισμάτων έρευνας 
και συμμετοχή σε επιστημονικά συνέδρια. 

8. Τη συμμετοχή στην εκπαίδευση του κοινού σε φλέ¬ 
γοντα, επίκαιρα θέματα που άπτονται της Γενετικής 
Πληθυσμών και έχουν ηθικές, νομικές, οικονομικές και 
κοινωνικές συνέπειες. 

9. Τη διοργάνωση επιστημονικών διαλέξεων, ημερίδων, 
σεμιναρίων, συμποσίων, συνεδρίων και άλλων επιστημο¬ 
νικών εκδηλώσεων, την πραγματοποίηση δημοσιεύσεων 
και εκδόσεων και την πρόσκληση Ελλήνων και ξένων 
αναγνωρισμένων επιστημόνων 

10. Την παροχή υπηρεσιών κατά τα προβλεπόμενα στο 
Π.Δ. 159/1984 (Α' 53). 

Άρθρο 3 
Προσωπικό 

Τα Μέλη του Εργαστηρίου τοποθετούνται στο εργα¬ 
στήριο σύμφωνα με τις ισχύουσες διατάξεις. Πιο συγκε¬ 
κριμένα, μπορούν να είναι: 

1. Καθηγητές και Λέκτορες του Τμήματος Μοριακής 
Βιολογίας και Γενετικής, εφόσον υποβάλλουν αίτηση 
και εγκριθεί και από τον Διευθυντή του Εργαστηρίου 
και από το Επιστημονικό Συμβούλιο. 

2. Μέλη ΕΔΙΠ και πτυχιούχοι Ανωτάτων Σχολών, εφό¬ 
σον έχουν ανάλογη επιστημονική ειδίκευση, υποβάλλουν 
σχετική αίτηση και εγκριθεί αυτή από τον Διευθυντή 
του Εργαστηρίου και από το Επιστημονικό Συμβούλιο. 
Τα μέλη αυτά ονομάζονται βοηθοί ερευνητές. 

3. Ειδικοί επιστήμονες με εξειδικευμένη εμπειρία στην 
έρευνα της «Γονιδιωματικής Ποικιλότητας και Γενετι¬ 
κής Επιδημιολογίας» μπορούν, ύστερα από αίτηση τους 
που εγκρίνεται από το Διευθυντή, να είναι μέλη του 
επιστημονικού προσωπικού του Εργαστηρίου και να 
συμμετέχουν σε ερευνητικά προγράμματα. 

4. Μεταπτυχιακοί φοιτητές, οι οποίοι εκπονούν διδα¬ 
κτορική διατριβή σε θέματα σχετικά με τα ερευνητικά 
αντικείμενα ή προγράμματα του Εργαστηρίου. 

5. Άλλα μέλη του διοικητικού προσωπικού. 

Αρθρο 4 

Διοίκηση - Αρμοδιότητες 

1. Το Εργαστήριο «Γονιδιωματικής Ποικιλότητας και 
Γενετικής Επιδημιολογίας» διευθύνεται από Διευθυντή 
Καθηγητή του Τμήματος Μοριακής Βιολογίας και Γ ενε¬ 
τικής που έχει εμπειρία και ενασχόληση στο αντικείμενο 


του Εργαστηρίου. Ο Διευθυντής μπορεί να ανήκει στις 
βαθμίδες του Καθηγητή, του Αναπληρωτή ή του Επί¬ 
κουρου Καθηγητή, που ορίζεται με τη διαδικασία του 
άρθρου 28 παρ. 22 του ν.2083/1992 (Α' 159), όπως ισχύει 
κάθε φορά σε συνδυασμό με τις διατάξεις της παρ. 5α 
του άρθρου 80 του ν.4009/2011 (Α' 195). 

2. Ο Διευθυντής του Εργαστηρίου έχει τις αρμοδιότη¬ 
τες που ορίζει το άρθρο 7 Ν1268/82 σε συνδυασμό με τις 
διατάξεις της παρ. 5α του άρθρου 80 του ν. 4009/2011 
(Α' 195) και επιπροσθέτως: 

Α. Καταρτίζει και εισηγείται στη Γ ενική Συνέλευση του 
Τομέα ή και του Τμήματος πρόγραμμα λειτουργίας του 
Εργαστηρίου και φροντίζει για την τήρηση του. 

Β. Συντονίζει το διδακτικό και ερευνητικό έργο του 
Εργαστηρίου. 

Γ. Μεριμνά για τη στελέχωση του Εργαστηρίου με το 
αναγκαίο προσωπικό. 

Δ. Μεριμνά για την οικονομική διαχείριση των πάσης 
φύσεως εσόδων του Εργαστηρίου. 

Ε. Συνάπτει συμφωνίες με νομικά ή φυσικά πρόσωπα 
της ημεδαπής ή της αλλοδαπής για τη συνεργασία σε 
ερευνητικά προγράμματα και/ή την παροχή υπηρεσιών. 

ΣΤ. Υπογράφει κάθε εισερχόμενο και εξερχόμενο έγ¬ 
γραφο. 

Ζ. Μεριμνά για την υλοποίηση των αποφάσεων των 
συλλογικών οργάνων του Τ μήματος. 

3. Το Επιστημονικό Συμβούλιο του Εργαστηρίου συ¬ 
γκροτείται, αν το επιβάλλουν οι διδακτικές ανάγκες, 
από μέλη των περιπτώσεων Α και Γ της προηγούμε¬ 
νης παραγράφου, προεδρεύει ο Διευθυντής και μπορεί 
κατά περίπτωση και κατά την κρίση του Διευθυντή να 
διευρύνεται με τα μέλη των περιπτώσεων Β και Δ της 
προηγούμενης παραγράφου. Το Επιστημονικό Συμβού¬ 
λιο γνωμοδοτεί για κάθε θέμα που ανάγεται στην επι¬ 
στημονική και διοικητική λειτουργία του Εργαστηρίου. 

Αρθρο 5 

Επιστημονικό Έργο 

1. Το επιστημονικό έργο εκτελείται από τα μέλη του 
Εργαστηρίου που αναφέρονται στο άρθρο 3. Την ευθύνη 
του ερευνητικού έργου έχουν οι Καθηγητές και Λέκτο¬ 
ρες ή οι ειδικοί επιστήμονες που υπηρετούν το Τμήμα. 

2. Για κάθε ερευνητικό έργο ορίζεται ένας κύριος 
υπεύθυνος Καθηγητής ή Λέκτορας ή ένας ειδικός επι¬ 
στήμονας που υπηρετεί στο Τμήμα. 

3. Κάθε ερευνητική πρόταση κοινοποιείται στα μέλη 
του Τμήματος. Εξαίρεση αποτελούν οι περιπτώσεις, 
όπου λόγοι προστασίας πνευματικών δικαιωμάτων επι¬ 
βάλλουν τη μη αναλυτική κοινοποίηση της ερευνητικής 
πρότασης, αλλά σύντομης περίληψης της. 

4. Το Εργαστήριο μπορεί να συνεργάζεται σε κοινά 
ερευνητικά προγράμματα, με απ' ευθείας σύνδεση με 
άλλα Εργαστήρια, Σπουδαστήρια, Ερευνητικά Ινστιτούτα 
του Δημοκρίτειου Πανεπιστήμιου Θράκης ή άλλων Α.Ε.Ι 
της ημεδαπής ή της αλλοδαπής, ημεδαπούς, αλλοδα¬ 
πούς ή διεθνείς οργανισμούς, καθώς και άλλους φορείς 
και ιδρύματα. 

5. Το Εργαστήριο μπορεί να συνεργάζεται και να συνά¬ 
πτει συμβάσεις παροχής έργου με επιστήμονες ή τεχνι¬ 
κούς ιδιώτες, ανάλογα με τις ανάγκες του ερευνητικού 
έργου. Η αμοιβή τους καλύπτεται από τον προϋπολο¬ 
γισμό του ερευνητικού προγράμματος. 

Άρθρο 6 

Ωράριο εργασίας 

1. Το ωράριο εργασίας του προσωπικού του Εργα¬ 
στηρίου είναι αυτό που προβλέπεται από τις κείμενες 
διατάξεις, ανάλογα με τον κλάδο στον οποίο ανήκει 
κάθε μέλος. Το ωράριο αυτό είναι ελαστικό και μπο¬ 
ρεί να τροποποιηθεί ανάλογα με τις ανάγκες εργασίας 
κάθε φάσης των ερευνητικών προγραμμάτων χωρίς να 
διαφοροποιείται ποσοτικά. 

Άρθρο 7 

Συντήρηση εξοπλισμού 

1. Τα μέλη του Εργαστηρίου έχουν την ευθύνη λει¬ 
τουργίας και συντήρησης των οργάνων εξοπλισμού του 
Εργαστηρίου. Τα μέλη ΕΔΙΠ τηρούν βιβλίο σημειώσεων 
λειτουργίας, συντήρησης και βλάβης των μηχανημά¬ 
των, φροντίζουν δε για την έγκαιρη αντιμετώπιση των 
βλαβών. 

Άρθρο 8 
Βιβλιοθήκη 

1. Στο χώρο του Εργαστηρίου δύναται να λειτουρ¬ 
γεί βιβλιοθήκη. Η βιβλιοθήκη είναι ανοιχτή σε όλους. 
Δανειστική είναι μόνο για τα μέλη του Εργαστηρίου 
μετά από απόφαση του Διευθυντή. Τα μέλη ΕΔΙΠ τη¬ 
ρούν αρχεία των εισερχομένων βιβλίων καθώς και του 
δανεισμού τους. 

Άρθρο 9 

Οικονομικοί πόροι του Εργαστηρίου 

Τα έσοδα του εργαστηρίου προέρχονται αποκλειστικά 
από ίδιους πόρους και δεν βαρύνουν τον προϋπολο¬ 
γισμό του ιδρύματος σύμφωνα με το άρθρο 96 του 
ν.4310/2014 (Α' 258/ 8.12.2014). 

Πιθανοί πόροι του Εργαστηρίου είναι: 

1. Οι πιστώσεις που προέρχονται από τον τακτικό 
προϋπολογισμό, τις δημόσιες επενδύσεις ή την ιδιαίτερη 
περιουσία του ιδρύματος και χορηγούνται από Τμήμα 
Μοριακής Βιολογίας και Γενετικής. 

2. Οι κληρονομιές, τα κληροδοτήματα, οι δωρεές και 
κάθε άλλη οικονομική ενίσχυση προς το Δημοκρίτειο 
Πανεπιστήμιο Θράκης για τους σκοπούς του Εργαστη¬ 
ρίου. 

3. Τα έσοδα από την παροχή υπηρεσιών, σύμφωνα 
με το άρθρο 3 του Π.Δ.159/1984 (Α53), όπως ισχύει κάθε 
φορά. 

4. Τα κονδύλια που προέρχονται από τα ιδιαίτερα 
ερευνητικά προγράμματα του Εργαστηρίου. 

5. Τα έσοδα από την πώληση των εκδόσεων του Ερ¬ 
γαστηρίου. 

6. Τα έσοδα από την πώληση πνευματικής ιδιοκτησίας. 

7. Τα έσοδα για την παροχή υπηρεσιών, γνωμοδοτήσε¬ 
ων, πληροφοριών και συμβουλών σε ιδιώτες, σύμφωνα 
με τους όρους και τις προϋποθέσεις του Π.Δ. 159/84. 

Το Εργαστήριο δια του Διευθυντή του και του Επι¬ 
στημονικού Συμβουλίου εκφράζει με απόφαση του και 
εγγράφως την ευαρέσκεια του και περιποιείται κάθε 
οφειλόμενη τιμή στους χορηγούς και ευεργέτες του. 

Τα απαιτούμενα για την εκτέλεση των επιστημονικών 
εργασιών και προγραμμάτων αναλώσιμα υλικά του Ερ¬ 
γαστηρίου παρέχονται και προμηθεύονται με δαπάνες 
του Τμήματος Μοριακής Βιολογίας και Γενετικής μετά 
από σχετική εισήγηση του Διευθυντή, ύστερα από σχε¬ 


τική έγκριση της Γενικής Συνέλευσης του Τμήματος και 
εφόσον υπάρχουν διαθέσιμοι πόροι. 

Το μέρος των κονδυλίων του Τμήματος Μοριακής Βι¬ 
ολογίας και Γ ενετικής που αφορούν το Εργαστήριο, πε- 
ριέχονται απευθείας σε αυτό, στο οποίο δημιουργείται 
ειδικό ταμείο, υπόλογος για τη διαχείριση του οποίου 
είναι ο Διευθυντής του Εργαστηρίου, και κατανέμεται, 
μετά από συνεννόηση του Διευθυντή με τα λοιπά μέλη 
του Εργαστηρίου, για την αγορά επιστημονικών περι¬ 
οδικών, βιβλίων, εξοπλισμού και αναλώσιμων υλικών. 

Άρθρο 10 

Έκδοση συγγραμμάτων 

Το Εργαστήριο εκδίδει με δική του δαπάνη τα πορί¬ 
σματα των ερευνών του. Όσο αφορά τα συγγράμματα, 
η έκδοση τους δύναται να γίνει είτε με ιδία δαπάνη του 
Εργαστηρίου, είτε από την Επιτροπή Δημοσιευμάτων 
του Δ.Π.Θ., είτε από ιδιώτη ανάλογα με την περίπτωση 
και τους αποδέκτες του περιεχομένου του συγγράμ¬ 
ματος. 

Α. Για την έκδοση ενός συγγράμματος απαιτείται η 
σύμφωνη γνώμη της πλειοψηφίας των Καθηγητών και 
λεκτόρων του Εργαστηρίου. 

Β. Στις εκδόσεις του Εργαστηρίου αναφέρονταί: 

-Ο Επιστημονικός υπεύθυνος της έρευνας 

-Ο Διευθυντής του Εργαστηρίου (εφόσον έχει συμμε- 
τάσχει επιστημονικά) 

-Οι συγγραφείς/μεταφραστές 

-Τα μέλη ΕΔΙΠ, καθώς και κάθε άλλος συνεργάτης 
που πήρε μέρος σε οποιαδήποτε φάση του ερευνητι¬ 
κού προγράμματος, με ειδική μνεία της εργασίας που 
προσέφεραν. 

Άρθρο 11 Διοικητική υποστήριξη 

Γ ια τη διοικητική υποστήριξη του Εργαστηρίου δημι- 
ουργείται Γραμματεία, η οποία δύναται να στελεχωθεί 
από μέλος ΕΔΙΠ ή του διοικητικού προσωπικού. Η Γ ραμ¬ 
ματεία έχει τις ακόλουθες αρμοδιότητες: 

1. Διατηρεί το πρωτόκολλο εισερχόμενων/εξερχόμε- 
νων εγγράφων και πλήρες θεματολόγιο για την κωδικο¬ 
ποίηση και καταχώρηση των εισερχόμενων και σχεδίων 
εξερχόμενων εγγράφων στους αντίστοιχους φακέλους. 
Συντάσσει τα εξερχόμενα έγγραφα. 

2. Τηρεί φάκελο περιουσιακών στοιχείων ακίνητων 
και κινητών. 

3. Τηρεί βιβλίο γενικών εξόδων, χρεώσεων-πιστώσεων 
των ερευνητικών έργων και διαχρονικής εξέλιξης αυτών. 

4. Αναλαμβάνει τη δακτυλογράφηση και επεξεργασία 
κειμένου των πορισμάτων των ερευνών και των εκδό¬ 
σεων του Εργαστηρίου. 

5. Επιμελείται την καλλιτεχνική σχεδίαση εικόνων των 
συγγραμμάτων. 

Άρθρο 12 
Έναρξη ισχύος 

Η ισχύς της παρούσας απόφασης αρχίζει από τη δη¬ 
μοσίευση της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Κομοτηνή 3 Ιουλίου 2015 
Ο Πρύτανης 

ΑΘΑΝΑΣΙΟΣ ΚΑΡΑΜΠΙΝΗΣ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΙΜΗ ΠΩΛΗΣΗΣ ΦΥΛΛΩΝ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ 


Σε έντυπη υοοοή: 

• Για τα Φ.Ε.Κ. από 1 έως 16 σελίδες σε 1 € προσαυξανόμενη κατά 0,20 € για κάθε επιπλέον οκτασέλιδο ή μέρος αυτού. 

• Για τα φωτοαντίγραφα Φ.Ε.Κ. σε 0,15 € ανά σελίδα. 

Σε μορφή ΡνΡ/ΟΡ: 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α.Α.Π. 

110 € 

30 € 

- 

Ε.Β.Ι. 

100 € 

- 

- 

Α.Ε.Δ. 

5 € 

- 

- 

Δ.Δ.Σ. 

200 € 

- 

20 € 

Α.Ε.-Ε.Π.Ε. 

- 

- 

100 € 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α' 

150 € 

40 € 

15 € 

Β' 

300 € 

80 € 

30 € 

Γ' 

50 € 

- 

- 

Υ.Ο.Δ.Δ. 

50 € 

- 

- 

Δ' 

110 € 

30 € 

- 


• Η τιμή πώλησης μεμονωμένων Φ.Ε.Κ. σε μορφή σά-ΐΌΐη από εκείνα που διατίθενται σε ψηφιακή μορφή και μέχρι 100 σελίδες, σε 5 € 
προσαυξανόμενη κατά 1 € ανά 50 σελίδες. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Έντυπη μορφή 

Δ' 

160 € 

Α.Α.Π. 

160 € 

Ε.Β.Ι. 

65 € 

Α.Ε.Δ. 

10 € 


Τεύχος 

Έντυπη μορφή 

Α' 

225 € 

Β' 

320 € 

Γ' 

65 € 

Υ.Ο.Δ.Δ. 

65 € 


Τεύχος 

Έντυπη μορφή 

Α.Ε.-Ε.Π.Ε. 

2.250 € 

Δ.Δ.Σ. 

225 € 

Α.Σ.Ε.Π. 

70 € 

Ο.Π.Κ. 

- 


• Το τεύχος Α.Σ.Ε.Π. (έντυπη μορφή) θα αποστέλλεται σε συνδρομητές ταχυδρομικά, με την επιβάρυνση των 70 €, ποσό το οποίο αφορά 
τα ταχυδρομικά έξοδα. 


• ΗκαταβολήγίνεταισεόλεςτιςΔημόσιεςΟικονομικέςΥπηρεσίες(Δ.Ο.Υ.).Τοπρωτότυποδιπλότυπο(έγγραφοαριθμ.πρωτ.9067/28.2.2005 
2η Υπηρεσία Επιτρόπου Ελεγκτικού Συνεδρίου) με φροντίδα των ενδιαφερομένων, πρέπει να αποστέλλεται ή να κατατίθεται 
στο Εθνικό Τυπογραφείο (Καποδιστρίου 34, Τ.Κ. 104 32 Αθήνα). 

• Σημειώνεται ότι φωτοαντίγραφα διπλοτύπων, ταχυδρομικές Επιταγές για την εξόφληση της συνδρομής, δεν γίνονται δεκτά 
και θα επιστρέφονται. 

• Οι οργανισμοί τοπικής αυτοδιοίκησης, τα νομικά πρόσωπα δημοσίου δικαίου, τα μέλη της Ένωσης Ιδιοκτητών Ημερησίου Τύπου 
Αθηνών και Επαρχίας, οι τηλεοπτικοί και ραδιοφωνικοί σταθμοί, η Ε.Σ.Η.Ε.Α, τα τριτοβάθμια συνδικαλιστικά όργανα και οι τρι¬ 
τοβάθμιες επαγγελματικές ενώσεις δικαιούνται έκπτωσης πενήντα τοις εκατό (50%) επί της ετήσιας συνδρομής. 

• Το ποσό υπέρ ΤΑ.Π.Ε.Τ. (5% επί του ποσού συνδρομής), καταβάλλεται ολόκληρο (Κ.Α.Ε. 3512) και υπολογίζεται πριν την έκ¬ 
πτωση. 

• Στην Ταχυδρομική συνδρομή του τεύχους Α.Σ.Ε.Π. δεν γίνεται έκπτωση. 


Πληροφορίες για δημοσιεύματα που καταχωρίζονται στα Φ.Ε.Κ. στο τηλ.: 210 5279000. 
Φωτοαντίγραφα παλαιών Φ.Ε.Κ.: τηλ.: 210 8220885. 

Τα φύλλα όλων των τευχών της Εφημερίδας της Κυβερνήσεως διατίθενται δωρεάν σε ηλεκτρονική μορφή 
από την ιστοσελίδα του Εθνικού Τυπογραφείου (νννννν.βΐ. 91 ·) 


Ηλεκτρονική Διεύθυνση: ήίίρ://νννννν.β1.9Γ - θ-γπ3ϊΙ: ννβόπΐ3δ1βΓ.β1@βί.9Γ 


ΟΙ ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ ΛΕΙΤΟΥΡΓΟΥΝ ΚΑΘΗΜΕΡΙΝΑ ΑΠΟ 08=00 ΜΕΧΡΙ 13=30 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


* Ο 2 Ο 1 5322107 1 50008* 



ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΗΛ. 210 52 79 000 * ΡΑΧ 210 52 21 004 













































































